Balkani  poolsaare lõunaosas asuv väikene Albaania on korduvalt langenud suurriikide rünnakute ohvriks. Juba enne II maailmasõja algust Itaalia poolt okupeeritud Albaanias tulid võimule kommunistid, kes käivitasid siin ulatusliku terrori. Opositsioon või sellesse kuuluda võivad isikud vangistati, osa neist lasti maha. Sama saatus tabas ka suurt osa haritlaskonnast. Majandus allutati täielikult riigi kontrollile, likvideeriti kodanikuvabadused. Raske surve alla sattus kirik, mille liikmeid halastamatult jälitati.  1967.aastal keelustas kommunistlik partei Albaanias igasuguse religioosse tegevuse, kuulutades religiooni väljaspool seadust seisvaks. Kommunistliku hirmuvalitsus muutis Albaania üheks vaeseimaks ja mahajäänumaiks riigiks maailmas, mis oli äärmuseni militariseeritud. Kommunistliku terrori ohvrite täpne arv pole teada. Praeguseks on välja selgitatud 5577 kommunistide poolt mõrvatud inimese nimed. Vähemalt 48 217 inimest, nende seas 10192 naist ja last vangistati ning saadeti koonduslaagritesse. Kuigi Albaanial  õnnestus kommunismi kokkuvarisemise käigus 1989.aastal kommunistlikust süsteemist vabaneda, pole siiani suudetud selle poolt tekitatud mahajäämust likvideerida.